Jason Moore. Jeyson Moor (1984 yoki 1985-yil) – inglizcha Vikipediya muharriri, tahrirlar soni boʻyicha inglizcha Vikipediyaning eng faol tahrirchilaridan biri. 2007-yildan beri „Another believer“ nomi ostida tahrirlar qilib kelmoqda. Moor, asosan, dolzarb voqealar yozishga ixtisoslashgan, jumladan, COVID-19 pandemiyasi, va oʻzi yashaydigan Oregon shtati Portlend shahri madaniyati haqidagi maqolalarni yaxshilashga hissa qoʻshgan. Vikipediyada ushbu mavzular boʻyicha hissa qoʻshadigan foydalanuvchilarga yordam berish maqsadida bir qancha guruhlarni ochib, oʻrgatgan. Shuningdek, Moor Vikimedia harakatining tashkilotchisi sifatida yangi tahrirchilar bilan uchrashuvlar oʻtkazgan. Vikipediya. Moor inglizcha Vikipediyadagi tahrirlar soni boʻyicha eng faol foydalanuvchilardan biridir. 2007-yildan beri „Another Believer“ foydalanuvchi nomi ostida yarim million tahrirlarida Moor minglab sahifalar, jumladan, dolzarb voqealar, tabiiy ofatlar va terroristik hujumlar haqidagi maqolalarni, jumladan, , va maqolalarini boyitgan. Inglizcha Vikipediyada Moor Vikipediyada COVID-19 pandemiyasi kabi dolzarb voqealar maqolalarini yaxshilashga qaratilgan guruhlarni („WikiLoyihalar“) yaratgan. COVID-19 davrida u pandemiya davrida AQShning koʻplab shtatlari, biznes sektorlari va hamjamiyatlari boʻylab kengayib borayotganini Vikipediyaga kiritgan. U George Floydning oʻldirilishidan keyingi norozilik namoyishlari haqidagi maqolalarni yaratishga katta hissa qoʻshgan. 2021-yilda Amerika Qoʻshma Shtatlari Kapitoliysiga hujum haqida yozishni boshlagandan soʻng, u va boshqa muharrirlar voqea real vaqtda rivojlanib borayotganligi sababli maqolaning yangi mazmunini tasvirlovchi maʼlumotlar kiritishgan. Hayoti va faoliyati. Moore 1984/1985-yilda tugʻilgan. Houstonda oʻsgan, u talabalik davrida kitob hisobotlari va ilmiy loyihalarni yoqtirardi. U 2022-yildan boshlab Portlendda yashay boshlagan, u yerda raqamli strateg boʻlib ishlagan va avval Oregon simfoniyasining mablagʻ yigʻish boʻlimida ishlagan.